OpenLLM-France/wikimedia huggingface dataset:
# Plaça Major (Palma)

La Plaça Major és una de les principals places de Palma. Està envoltada pel carrer de Sant Miquel, carrer Rubí i pel carrer Sindicat. Està situada a pocs metres d'altres monuments significatius com l'església de Sant Miquel i el Teatre Principal.
L'espai que ocupa la Plaça Major de Palma és el de l'antic convent de Sant Felip Neri i algunes cases veïnes. Té planta rectangular i el perímetre porticat, sobre el qual s'alcen edificis de tres o quatre pisos.

## Història

Fins a l'any 1823, la plaça va ser seu de la Inquisició. Un cop enderrocada la seu de la Inquisició, van passar deu anys abans que s'iniciessin les obres de la primera ala, que va ser acabada l'any 1838. Les obres es van prolongar fins ben entrat el segle xx, amb la construcció d'un aparcament subterrani i unes galeries comercials. Sortint cap a la plaça del Marquès del Palmer, al número 1 es troba l'edifici de l'Àliga amb el que comparteix l'estructura metàl·lica del cos inferior amb Can Rei, dos edificis de principis del segle xx, construïts seguint el model del Modernisme català, amb una abundant decoració a les façanes, on destaquen les ceràmiques policromades de la fàbrica mallorquina La Roqueta.

## Vegeu també

* Avinguda de Jaume III.

## Enllaços externs

* Nucli antic de Palma Arxivat 2014-10-30 a Wayback Machine.
* La plaça a Google Maps
# Plaça Major (Solsona)

La Plaça Major és un conjunt monumental que forma part de l'Inventari del Patrimoni Arquitectònic Català de la ciutat de Solsona (Solsonès).

## Descripció

La Plaça Major té forma més o menys rectangular, amb forta pujada. Està porxada a banda i banda de la plaça. La dreta, amb arcades semicirculars aguantades per pilars fets de grossos carreus tallats i rectangular. La porxada de l'esquerra, de pilars i bigues aguantada per tres grossos arcs, un d'arc de mig punt i els altres dos ogivals. Sota aquest porxo, hi ha una balconada de fusta i sobre el porxo, la casa Aguilar. Aquesta plaça es troba en el lloc més cèntric del clos del poble. El sol de la plaça és de grans lloses de pedra.
D'aquesta plaça arrenquen els carrers principals del poble, a la dreta i amb pendent el carrer del Castell, artèria directa entre el centre i la zona del Camp; a l'esquerra el carrer de Llobera, nucli de les antigues cases senyorials del poble; i el carrer de Sant Miquel que comunica la plaça amb la sortida del poble (portal del Pont). Al segle xvii, en aquesta plaça s'hi representaven "comèdies", en un entaulat que s'hi muntava, després de la processó de la Festa Major.

## Referències

* 1 2 «Plaça Major». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 5 setembre 2014].
# Problema d'escacs

Un problema d'escacs és un passatemps gràfic que consisteix a trobar el desenllaç d'una partida d'escacs a partir d'una posició determinada. L'enunciat del problema es redueix normalment al color al qual li toca fer el següent moviment i el color guanyador. Addicionalment, de vegades, s'indica el nombre de jugades restants. Per exemple: juguen blanques i guanyen en tres moviments o simplement juguen blanques i guanyen.
Sovint, els problemes corresponen a partides històriques de Grans Mestres.

## Tipus de problemes

Els problemes es classifiquen segons el reglament o les peces que s'utilitzen.

### Problemes heterodoxos

Els problemes heterodoxos comformen els problemes amb les regles dels escacs però amb un objectiu inusual.
* Mat ajudat (notació hn# o h#n): les negres juguen primer i fan el possible per ajudar a les blanques a fer-los'hi escac i mat en n moviments (els dos bàndols hi colˑlaboren).
* Mat provocat (notció sn# o s#n) - les blanques juguen i forcen a les negres a fer-los'hi escac i mat en n moviments, sigui quin sigui el moviment de les negres (no hi ha colˑlaboració).

## Vegeu també

* Escac i mat
* Allumwandlung
* Puzle d'escacs

## Enllaços externs

* Matgala
* (castellà) Problemas de Ajedrez
* (castellà) Problemas de Ajedrez on line Arxivat 2010-07-06 a Wayback Machine.
# Puig d'en Fuselles

El Puig d'en Fuselles és una muntanya de 116 metres que es troba al municipi de Flaçà, a la comarca del Gironès.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Portage Des Sioux

Portage Des Sioux és una població dels Estats Units a l'estat de Missouri. Segons el cens del 2007 tenia 367 habitants.

## Demografia

Segons el cens del 2000, Portage Des Sioux tenia 351 habitants, 134 habitatges, i 95 famílies. La densitat de població era de 288,3 habitants per km².
Dels 134 habitatges en un 31,3% hi vivien nens de menys de 18 anys, en un 56,7% hi vivien parelles casades, en un 11,2% dones solteres, i en un 29,1% no eren unitats familiars. En el 26,1% dels habitatges hi vivien persones soles l'11,9% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,62 i el nombre mitjà de persones que vivien en cada família era de 3,2.
Per edats la població es repartia de la següent manera: un 25,4% tenia menys de 18 anys, un 4,8% entre 18 i 24, un 29,3% entre 25 i 44, un 25,1% de 45 a 60 i un 15,4% 65 anys o més.
L'edat mediana era de 39 anys. Per cada 100 dones de 18 o més anys hi havia 104,7 homes.
La renda mediana per habitatge era de 38.333 $ i la renda mediana per família de 42.321 $. Els homes tenien una renda mediana de 41.875 $ mentre que les dones 25.000 $. La renda per capita de la població era de 18.693 $. Entorn del 2,8% de les famílies i el 2,3% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Portage Des Sioux». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 8 agost 2010].
* ↑ «Geographic Comparison Table- Portage Des Sioux». American Fact Finder. Oficina del Cens dels Estats Units, 12-01-2010. Arxivat de l'original el 2010-08-20. [Consulta: 8 agost 2010].
# Puresa

«Puresa» té aquests significats:
* Puresa (gas), indica la quantitat d'altres gasos en un gas en particular
* Puresa (mecànica quàntica), mesura de correlació
* Puresa de Maria Santíssima o Religioses de la Puresa de Maria, congregació religiosa catòlica
* Puresa en el budisme
* Puresa en els metalls
* Simbòlicament es fa servir per referir-se a la virginitat
# Qala

Qala és un municipi de l'est de l'illa de Gozo, a Malta. El 2023 tenia 2.300 habitants i disposa d'una superfície de 5,9 km².

## Referències

* ↑ «Qala (Locality, Malta)». Citypopulation. [Consulta: 27 gener 2024].
# Puigsespunya

Puigsespunya és una muntanya de 1.041 metres que es troba entre els municipis de Riudaura i la Vall de Bianya, a la comarca catalana de la Garrotxa.

## Referències

* ↑ Altituds preses del Mapa Topogràfic de Catalunya 1:10.000 de l'Institut Cartogràfic de Catalunya
# Puigvent

Puigvent és un paratge del terme municipal d'Abella de la Conca, al Pallars Jussà, en territori de la Torre d'Eroles.
Situat al nord-est de la vila d'Abella de la Conca, a la vall alta del riu d'Abella, s'allargassa en un serrat que davalla de nord-est a sud-oest, des de l'Era Vella fins a Casa Bernardí. És a ponent i damunt de l'antic poble de la Torre d'Eroles.
Als seus peus, a llevant, s'estén el Solà de la Torre.

## Etimologia

Es tracta d'un topònim romànic modern, de caràcter descriptiu: Puigvent és un territori, a l'entorn d'un serrat, on el vent hi és freqüent.

## Enllaços externs

* Puigvent en el seu entorn, a l'Institut Cartogràfic de Catalunya
# Quint Articuleu Petus

Quint Articuleu Pet (en llatí: Quintus Articuleius Paetus) és el nom de dos magistrats romans de final del segle i i començament del ii. Tots dos pertanyien a la gens Articuleia, i portaven el cognom de Petus:
* Quint Articuleu Petus, cònsol sufecte el 78 dC, nomenat per Vespasià
* Quint Articuleu Petus, cònsol ordinari el 101 dC, juntament amb Trajà; probablement fill de l'anterior

## Referències

* ↑ «Articuleius 3a». A: Realencyclopädie der classischen Altertumswissenschaft.
* ↑ «Articuleius 3». A: Realencyclopädie der classischen Altertumswissenschaft.
# Província de Narín

La província de Narín (en kirguís: Нарын областы; en rus: Нарынская область) és una província (óblast) del Kirguizstan. La capital és Narín. Té una extensió semblant a la de Dinamarca.
L'àmbit econòmic és dominat per la pastura d'animals (ovelles, cavalls i iacs) amb la llana i la carn com els productes principals. Es considera la regió més pobra del país.
# Pternistis

Pternistis és un gènere d'ocells de la subfamília dels perdicins (Perdicinae), dins la família dels fasiànids (Phasianidae). Aquests francolins habiten selves, sabanes i boscos de la zona afrotròpica.

## Llistat d'espècies

Segons la classificació del Congrés Ornitològic Internacional (versió 2.4, 2010) aquest gènere està format per 23 espècies:
* Pternistis adspersus - Francolí bec-roig.
* Pternistis afer - Francolí gorja-roig.
* Pternistis ahantensis - Francolí d'Ahanta.
* Pternistis atrifrons - Francolí frontnegre
* Pternistis bicalcaratus - Francolí de dos esperons.
* Pternistis camerunensis - Francolí del mont Camerun.
* Pternistis capensis - Francolí del Cap.
* Pternistis castaneicollis - Francolí de coll castany.
* Pternistis clappertoni - Francolí de Clapperton.
* Pternistis erckelii - Francolí d'Erckel.
* Pternistis griseostriatus - Francolí d'estries grises.
* Pternistis hartlaubi - Francolí de Hartlaub.
* Pternistis harwoodi - Francolí de Harwood.
* Pternistis hildebrandti - Francolí de Hildebrandt.
* Pternistis icterorhynchus - Francolí becgroc.
* Pternistis jacksoni - Francolí de Jackson.
* Pternistis leucoscepus - Francolí gorjagroc.
* Pternistis natalensis - Francolí de Natal.
* Pternistis nobilis - Francolí noble.
* Pternistis ochropectus - Francolí de Djibouti.
* Pternistis rufopictus - Francolí del llac Victòria.
* Pternistis squamatus - Francolí escatós.
* Pternistis swainsonii - Francolí de Swainson.
* Pternistis swierstrai - Francolí de Swierstra.
Molts autors, com ara Clements 6a edició (2009) inclouen dins el gènere Francolinus, totes les espècies dels gèneres Peliperdix, Scleroptila, Dendroperdix i Pternistis.

## Referències

* ↑ Classificació dels gal·liformes a ZOONOMEN Rev. 15-07-2010 (anglès)
* ↑ El gènere Francolinus a TAXONOMICON Rev. 15-07-2010 (anglès)
# Quán

Quán és la romanització en escriptura hanyu pinyin dels cognoms xinesos 關 o 权 i 全, transcrit també com a Guan, Kuan, Kwan o Kwaan. Es tracta d'un llinatge dels menys comuns a la Xina continental, documentat per primera volta a la província de Shaanxi amb el pictograma de «font» (泉), per raons desconegudes acabà sent substituït segles després per l'homòfon 全 («tot, complet»).
Una altra branca del nom més recent té un origen documentat en el lloc de Fuquan l'any 1714: després de la caiguda de la dinastia Ming (1644), catorze militars del batalló local acordaren canviar de nom i adoptar la terminació del topònim per a evitar burles i represàlies; fins i tot s'inventaren un ancestre fictici, el Venerable Quan, i li erigiren un temple del qual només queden les ruïnes i ningú censat que conserve aital cognom. No obstant això, consta entre els mil cognoms més estesos pel món sencer en el 733é lloc amb 730.068 persones —de les quals 670.154 només a la Xina—, encara que inclou el cognom homònim d'origen gaèlic Quan, derivat d'Ó Cuain.

### 泉

El pictograma de font, romanitzat chuan en mandarí o chuen en cantonés, prové de l'antic Quan (estat) o del militar històric Quan Fu. Una altra teoria l'identifica amb el significat de «moneda», ja que els funcionaris del tresor eren unes personalitats importants durant la dinastia Zhou (1122–221 aC), raó per la qual llurs descendents l'adoptaren com a renom.

### 权

L'ideograma 权 («poder», «privilegi»), romanitzat chuan en mandarí i kuen en cantonés, fon el nom d'un antic estat homònim (權) situat a Dangyang (província de Hubei), concedit al rei Wu Ding durant la dinastia Shang; després de ser annexat a l'estat de Chu, el nom fon adoptat pels seus habitants com a llinatge.
Entre les personalitats amb eixos llinatges estan el canceller Quan Deyu (權德輿, 759-818), el general Quan Cong (全琮, segle II-segle iii), l'emperadriu Quan Huijie (全惠解, 244-300) i l'actor Jonathan Ke Quan (關繼威, nascut el 1971).

## Referències

* 1 2 3 Patrick Hanks, Richard Coates, Peter McClure «Quan» (en anglés). The Oxford Dictionary of Family Names in Britain and Ireland, pàg. 2189 [Consulta: 20 novembre 2019].
* ↑ «Quan Surname History» (en anglés). House of Names. [Consulta: 30 novembre 2019].
* ↑ «Chuan (surname)» (en anglés). Academic. [Consulta: 28 novembre 2019].
* ↑ Michael Szonyi «Recycling Institutions. How Guandi Became an Ancestor» (en anglés). The Art of Being Governed: Everyday Politics in Late Imperial China. Princeton University Press, 28-11-2017, pàg. 210-211 [Consulta: 30 novembre 2019].
* ↑ «Quan Surname» (en anglés). Forebears, 2014. [Consulta: 29 novembre 2019].
* ↑ «Quan Family History» (en anglés). Ancestry.org. [Consulta: 30 novembre 2019].
* ↑ Muhammad Wolfgang; G. A. Schmidt «quán» (en anglés). Mister Ma’s Grammar Guide to Literary Chinese. The Original Chinese Text of the Mashi Wentong with Chinese-English Character and Word Glossaries. Disserta Verlag, 2018, pàg. 356 [Consulta: 30 novembre 2019].
# Psofis

Psofis (grec antic: Ψωφίς) és un nom propi del grec antic que fa referència a diversos indrets i personatges mitològics:
* Psofis (mitologia), diversos personatges de la mitologia grega, epònims de la ciutat de Psofis d'Arcàdia:
** Psofis (1), fill de Licàon (grec antic: Ψῶφις)
** Psofis (2), fill d'Arró, descendent de Níctim (grec antic: Ψῶφις)
** Psofis (3), filla del rei Xantos de Tebes
** Psofis (4), filla del rei Èrix dels elimis
* Psofis (5), ciutat d'Arcàdia
** Psòfida o Psofídia, territori de la ciutat de Psofis
* Psofis (6), indret d'Acarnània
* Psofis (7), indret d'Acaia
* Psofis (8), indret de l'antiga Líbia

## Notes

Els nombres entre parèntesis fan referència a les entrades del Pauly-Wissowa.
# Périgny (Calvados)

Périgny és un municipi francès situat al departament de Calvados i a la regió de Normandia. L'any 2007 tenia 54 habitants.

## Demografia
### Població

El 2007 la població de fet de Périgny era de 54 persones. Hi havia 20 famílies de les quals 4 eren unipersonals (4 homes vivint sols), 8 parelles sense fills i 8 parelles amb fills.
La població ha evolucionat segons el següent gràfic:
Habitants censats

### Habitatges

El 2007 hi havia 29 habitatges, 21 eren l'habitatge principal de la família, 6 eren segones residències i 2 estaven desocupats. Tots els 29 habitatges eren cases. Dels 21 habitatges principals, 18 estaven ocupats pels seus propietaris i 3 estaven llogats i ocupats pels llogaters; 2 tenien dues cambres, 1 en tenia tres, 8 en tenien quatre i 10 en tenien cinc o més. 18 habitatges disposaven pel capbaix d'una plaça de pàrquing. A 10 habitatges hi havia un automòbil i a 11 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Périgny el 2009. :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 0 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 8 | 70 a 74 | 8 |
| 0 | 65 a 69 | 0 |
| 0 | 60 a 64 | 0 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 4 |
| 0 | 40 a 44 | 0 |
| 8 | 35 a 39 | 0 |
| 0 | 30 a 34 | 8 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 4 |
| 12 | 10 a 14 | 8 |
| 0 | 5 a 9 | 4 |
| 4 | 0 a 4 | 0 |

## Economia

El 2007 la població en edat de treballar era de 29 persones, 23 eren actives i 6 eren inactives. De les 23 persones actives 20 estaven ocupades (9 homes i 11 dones) i 3 estaven aturades (1 home i 2 dones). De les 6 persones inactives 4 estaven jubilades i 2 estaven estudiant.

### Activitats econòmiques

L'any 2000 a Périgny hi havia 4 explotacions agrícoles.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* Résumé statistique Fitxa resum de dades estadístiques de Périgny a l'INSEE.
* Évolution et structure de la population Fitxa amb el detall de dades de Périgny a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Psychoda varablanca

Psychoda varablanca és una espècie d'insecte dípter pertanyent a la família dels psicòdids que es troba a Centreamèrica: Costa Rica (la província d'Heredia).

## Referències

* ↑ uBio (anglès)
* 1 2 Quate, L. W., 1996. Preliminary taxonomy of Costa Rican Psychodidae (Diptera), exclusive of Phlebotominae. Revista de Biología Tropical, 44 (Suppl. 1):1-81.
* 1 2 Catalogue of Life (anglès)
* ↑ uBio (anglès)
* ↑ Instituto Nacional de Biodiversidad de Costa Rica Arxivat 2016-03-04 a Wayback Machine. (castellà)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-03 a Wayback Machine. (anglès)
* ↑ GBIF (anglès)

## Enllaços externs

* ION (anglès)
# Psychoda wattsi

Psychoda wattsi és una espècie d'insecte dípter pertanyent a la família dels psicòdids que es troba a Austràlia: Austràlia Meridional.

## Referències

* ↑ uBio (anglès)
* 1 2 Duckhouse, D. A., 1966. Psychodidae (Diptera, Nematocera) of Southern Australia: subfamily Psychodinae. Transactions of the Royal Entomological Society of London, 118: 153–220.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Atlas of Living Australia Arxivat 2016-03-03 a Wayback Machine. (anglès)
* ↑ Australian Faunal Directory (anglès)
* ↑ Checklist to the Australian species - Psychodidae (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)
# Ramon Tarruella i Ribó

Ramon Tarruella i Ribó (Barcelona, 2 d'octubre de 1924 - 20 de gener de 1984) fou un fotògraf i fotoperiodista català que treballà com a corresponsal a la Cerdanya.
Des de ben jove compaginà la feina al bar de la família amb la fotografia que aprengué de manera autodidacta. Durant el servei militar va desenvolupar una pleuresia que al 1953 el portà a fer una cura a Llívia. Un any més tard s'instal·là definitivament a Puigcerdà on obrí un estudi fotogràfic i treballà com a corresponsal de publicacions com La Vanguardia, Los Sitios, L'Indépendant, Lecturas o l'agència Europa Press.
Al 1979, per motius de salut, tornà a Barcelona, on morí als 59 anys.

## Referències

* ↑ Adam Auger, Sandra; Solé i Irla, Martí «Ramon Tarruella, el fotògraf de la Lambretta». Cadí-Pedraforca, 28, 2020, pàg. 54. ISSN: 2013-3677 [Consulta: 19 maig 2020].
# Ramon Terrats Espacio

Ramón Terrats Espacio (Barcelona, 18 d'octubre de 2000) és un futbolista català que juga com a migcampista central al Vila-real CF.

## Carrera esportiva

Nascut a Barcelona, Terrats va representar al CE Europa i al CF Damm com a juvenil. El 27 de juny de 2019, després de finalitzar la seva formació, va signar un contracte d'un any amb l'UE Sant Andreu de Tercera Divisió.
Terrats va debutar amb el sènior el 15 de setembre de 2019, entrant com a suplent en la segona part del partit contra el Cerdanyola del Vallès FC (1-1) a casa. Va deixar el club el 22 de juliol següent després de ser poc utilitzat, i va fitxar pel Girona FC dos dies després, sent destinat inicialment al filial també a quarta divisió.
Terrats va debutar amb el primer equip amb els blanquivermells el 4 de novembre de 2020, començant com a titular en un empat 2-2 a Segona Divisió fora de casa contra el Real Saragossa. El 24 de febrer següent, va renovar el seu contracte fins al 2024.
Terrats fou bàsicament suplent durant la temporada 2021–22, en què l'equip assolí la promoció a La Liga. Va debutar a la màxima categoria el 14 d'agost de 2022, com a titular, en una derrota per 1–0 contra el València CF.
El 18 de gener de 2023, Terrats fou cedit al Vila-real CF B de segona divisió, fins al final de la temporada 2022-23. Al febrer, de tota manera, va començar a jugar a l'equip principal, amb l'entrenador Quique Setién, i va marcar el seu primer gol com a professional el 30 d'abril, el tercer del seu equip en una victòria per 3–1 a casa contra el RC Celta de Vigo.
El 30 de juny de 2023, Terrats va signar contracte per tres anys amb el Yellow Submarine, després que el club executés el pagament de la seva clàusula de rescissió.

## Vida personal

El seu germà, Tomás també és futbolista, que juga com a porter, i es va formar també a l'Europa.

## Referències

* ↑ «Ramón Terrats, primer fitxatge del Sant Andreu». UE Sant Andreu, 27-06-2019. [Consulta: 4 novembre 2020].
* ↑ «Roger Escoruela i Ramón Terrats causen baixa». UE Sant Andreu, 22-07-2020. [Consulta: 4 novembre 2020].
* ↑ «Ramón Terrats (Sant Andreu), al Girona B». L'Esportiu, 24-07-2020. [Consulta: 4 novembre 2020].
* ↑ «La cabeza de Narváez salva la de Rubén Baraja» (en castellà). Marca, 04-11-2020. [Consulta: 4 novembre 2020].
* ↑ «Terrats, Monjonell i Jandro debuten amb el primer equip». Diari de Girona, 04-11-2020. [Consulta: 4 novembre 2020].
* ↑ «Terrats renueva con el Girona hasta 2024» (en castellà). Sport, 26-02-2021. [Consulta: 25 maig 2021].
* ↑ «¡Bienvenido, Terrats!» (en castellà). Vila-real CF, 18-01-2023. [Consulta: 18 gener 2023].
* ↑ «Terrats se gana a Setién» (en castellà). Marca, 12-03-2023. [Consulta: 30 juny 2023].
* ↑ «Ramón Terrats ya es jugador del Vila-real CF» (en castellà). Vila-real CF, 30-06-2023. [Consulta: 30 juny 2023].

## Enllaços externs

* Ramon Terrats Espacio a BDFutbol
* Ramón Terrats a LaPreferente.com (castellà)
* Ramon Terrats Espacio, Fitxa a Soccerway
# Quay

Quay és una àrea no incorporada dels Estats Units a l'estat d'Oklahoma. Segons el cens del 2000 tenia 47 habitants. Dins d'Oklahoma es localitza als comtats de Pawnee i Payne. La comunitat es va desincorporar el 23 d'agost del 2000.

## Demografia

Segons el cens del 2000, Quay tenia 47 habitants, 15 habitatges, i 15 famílies. La densitat de població era de 95,5 habitants per km².
Dels 15 habitatges en un 46,7% hi vivien nens de menys de 18 anys, en un 86,7% hi vivien parelles casades, en un 6,7% dones solteres, i en un 0% no eren unitats familiars. En el 0% dels habitatges hi vivien persones soles el 0% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 3,13 i el nombre mitjà de persones que vivien en cada família era de 3,13.
Per edats la població es repartia de la següent manera: un 25,5% tenia menys de 18 anys, un 8,5% entre 18 i 24, un 25,5% entre 25 i 44, un 34% de 45 a 60 i un 6,4% 65 anys o més.
L'edat mediana era de 38 anys. Per cada 100 dones de 18 o més anys hi havia 94,4 homes.
La renda mediana per habitatge era de 23.438 $ i la renda mediana per família de 24.063 $. Els homes tenien una renda mediana de 26.875 $ mentre que les dones 0 $. La renda per capita de la població era de 9.736 $. Entorn del 13,3% de les famílies i el 25% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* ↑ (anglès) «Population Estimates – Boundary Changes». Oficina del Cens dels Estats Units. [Consulta: 10/07/2011.]
* 1 2 3 «Fact Sheet- Quay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Quay». American Fact Finder. Oficina del Cens dels Estats Units, 12-01-2010. Arxivat de l'original el 2020-02-16. [Consulta: 10 agost 2010].